## Zakon o izmjenama i dopunama Zakona o posebnom porezu na naftne derivate

### NN 123/2003 (31.7.2003.), Zakon o izmjenama i dopunama Zakona o posebnom porezu na naftne derivate

if !supportEmptyParas endif

# HRVATSKI SABOR

1743

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE

Proglašavam
Zakon o izmjenama i dopunama Zakona o posebnom porezu na naftne derivate, koji
je donio Hrvatski sabor na sjednici 17. srpnja 2003.

Broj:
01-081-03-2669/2

Zagreb,
23. srpnja 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE

Članak
1.

U
Zakonu o posebnom porezu na naftne derivate (»Narodne novine«, br. 55/00.,
101/00., 27/01., 107/01. i 136/02. – pro­čišćeni tekst) u članku 16. stavci 7.,
8. i 9. mijenjaju se i glase:

»(7)
Eurodizel-dizelsko gorivo obojeno plavom bojom, smije se koristiti samo za
pogon poljoprivrednih strojeva komercijalnih poljoprivrednih gospodarstava
upisanih u Upisnik poljoprivrednih gospodarstava sukladno članku 13. Zakona o
državnoj potpori u poljoprivredi, ribarstvu i šumarstvu te za pogon ribarskih
plovila i strojeva koji se koriste u akvakulturi, u količinama potrebnim za
obavljanje njihove djelatnosti.

(8) Poljoprivrednim strojevima, u smislu ovoga
Zakona, razumijevaju se strojevi kojima se obrađuje poljoprivredno zemljište
ili ubiru poljoprivredne kulture, odnosno jednoosovinski i dvoosovinski
traktori, kombajni, i samohodni strojevi.

(9) Ribarskim plovilima i strojevima koji se koriste
u akva­kulturi razumijevaju se plovila kojima se obavlja gospodarski ribolov na
moru te plovila i strojevi koji se koriste u akvakulturi.«.

Članak 2.

Članak 17. mijenja se i glasi:

»(1) Ured državne uprave u jedinici područne
(regionalne) samouprave, odnosno upravno tijelo Grada Zagreba nadležno za
poslove poljoprivrede u području u kojem se nalazi poljoprivredno gospodarstvo
dužni su, korisnicima eurodizel-dizelskog goriva obojenog plavom bojom za pogon
poljoprivrednih strojeva komercijalnih poljoprivrednih gospodarstava, na
temelju podataka iz Upisnika poljoprivrednih gospodarstava, izdati obrazac za
kontrolu potrošnje eurodizel-dizelskog goriva obojenog plavom bojom.

(2) U obrazac iz stavka 1. ovoga članka upisuje se i
količina prodanoga eurodizel-dizelskog goriva obojenog plavom bojom koju
prodavatelj upisuje pri prodaji korisnicima.«.

Članak 3.

U članku 18. iza stavka 1. dodaje se novi stavak 2.
koji glasi:

»(2) Ministarstvo poljoprivrede i šumarstva dužno je
na osnovu uvida u registar ili upisnik o izdanim povlasticama za akvakulturu
korisniku eurodizel-dizelskog goriva obojenog plavom bojom za pogon ribarskih
plovila i strojeva koji se koriste u akvakulturi izdati obrazac za kontrolu
potrošnje eurodizel-eurodizelskog goriva obojenog plavom bojom.«

U stavku 2. koji postaje stavak 3. riječ: »obrazac«
zamje­njuje se riječju: »obrasce«, a iza točke: »1.« dodaju se riječi: »i 2.«.

Članak 4.

Ovaj Zakon stupa na snagu osmoga dana od dana objave
u »Narodnim novinama«.

Klasa: 410-19/03-01/06

Zagreb, 17. srpnja 2003.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 123/2003-1743